Document ID: 31994R2179

KOMISSION ASETUS (EY) N:o 2179/94,
annettu 6 päivänä syyskuuta 1994,
asetusten (EY) N:o 220/94, (EY) N:o 1018/94, (EY) N:o 1066/94, (EY) N:o 1067/94, (EY) N:o 1323/94, (EY) N:o 1491/94 ja (EY) N:o 1508/94 soveltamista koskevista erityisistä toimenpiteistä Yhdistyneen kuningaskunnan interventioelimen hallussa olevan naudanlihan myynnin osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (EY) N:o 1884/94(2), ja erityisesti sen 7 artiklan 3 kohdan,
sekä katsoo, että
komission asetusten (EY) N:o 220/94(3), (EY) N:o 1018/94(4), (EY) N:o 1066/94(5), (EY) N:o 1067/94(6), (EY) N:o 1323/94(7), (EY) N:o 1491/94(8) ja (EY) N:o 1508/94(9) nojalla useiden jäsenvaltioiden interventioelinten hallussa oleva naudanliha on saatettu myyntiin; tiettyjä määriä kyseiset toimijat eivät vielä ole ottaneet kustannusvastuuseen tai siirtäneet pois fyysisesti; näiden määrien ollessa peräisin Yhdistyneen kuningaskunnan interventiovarastoista niitä ei enää voida lähettää Yhdistyneen kuningaskunnan alueelta muihin jäsenvaltioihin BSE-taudin vastaisista tietyistä suojatoimenpiteistä ja päätösten 89/469/ETY ja 90/200/ETY(10) kumoamisesta 27 päivänä heinäkuuta 1994 annetussa komission päätöksessä 94/474/EY esitettyjen vahvistettujen eläinlääkintämääräysten perusteella; vaikeuksia voi ilmetä myös vietäessä kyseistä lihaa kolmansiin maihin; on tarpeen toteuttaa erityisiä toimenpiteitä tämän uuden tilanteen korjaamiseksi, joka vaikuttaa kyseisten toimijoiden etuihin,
asetusten (EY) N:o 1067/94 ja (EY) N:o 1491/94 mukaan myyty naudanliha on jalostettava yhteisössä; toimijoille olisi jätettävä mahdollisuus pyytää joko tehtyjen sopimusten peruuttamista ja vakuuksien palauttamista tai edellä mainituissa asetuksissa vahvistettujen määräaikojen pidentämistä kolmella kuukaudella naudanlihan haltuun ottoa ja jalostamista varten,
asetuksen (EY) N:o 1018/94 mukaan myyty naudanliha on toimitettava Kanariansaarille; kaikille toimijoille olisi annettava lupa pyytää tehtyjen sopimusten peruuttamista ja vakuuksien palauttamista,
asetusten (EY) N:o 220/94, (EY) N:o 1066/94 ja (EY) N:o 1508/94 mukaan myyty naudanliha on vietävä kolmansiin maihin; asetuksen (EY) N:o 1323/94 mukaan myytyä lihaa voidaan käyttää rajoituksitta; toimijoiden voidaan odottaa uusista eläinlääkintämääräyksistä, jotka liittyvät tuotteiden kaupan pitämiseen yhteisössä tai sen ulkopuolella, aiheutuvia ongelmia kohdatessaan etsivän korvaavia työpaikkoja; edellä mainituissa asetuksissa säädettyjä määräaikoja olisi näin pidennettävä kolmella kuukaudella lihan haltuunottoa ja vientiä varten, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Kullekin toimijalle, joka on myynyt asetusten (EY) N:o 1018/94, (EY) N:o 1067/94 ja (EY) N:o 1491/94 mukaisesti Yhdistyneen kuningaskunnan interventioelimen hallussa olevaa naudanlihaa:
- jota ei vielä ole otettu haltuun tai siirretty fyysisesti kyseisestä kylmävarastosta
ja
- jota ei päätöksen 94/474/EY määräysten nojalla voida toimittaa tarjouksessa mainituille jalostuslaitoksille asetusten (EY) N:o 1067/94 ja (EY) N:o 1491/94 2 artiklan 1 kohdan b alakohdan mukaisesti tai Kanariansaarille kuten asetuksessa (EY) N:o 1018/94 säädetään,
annetaan lupa pyytää:
a) niiden määrien osalta, joihin sovelletaan asetuksia (EY) N:o 1067/94 ja (EY) N:o 1491/94, mainituissa asetuksessa vahvistettujen määräaikojen pidentämistä kolmella kuukaudella lihan haltuun ottoa ja jalostamista varten tai tehdyn myyntisopimuksen peruuttamista ja asetettujen vakuuksien palauttamista sekä tarvittaessa maksetun ostohinnan korvaamista;
b) niiden määrien osalta, joihin sovelletaan asetusta (EY) N:o 1018/94, tehdyn myyntisopimuksen peruuttamista ja asetettujen vakuuksien palauttamista sekä tarvittaessa maksetun ostohinnan korvaamista.
2 Jokainen 1 kohdassa tarkoitettu pyyntö välitetään Yhdistyneen kuningaskunnan interventioelimelle. Sen mukana on oltava:
a) toimijan ilmoitus, jolla hän luopuu kaikista kyseisiin määriin liittyvistä oikeuksistaan;
b) Yhdistyneen kuningaskunnan eläinlääkintävirano-maisten antama todistus, jossa todistetaan päätöksen 94/474/EY määräysten mukaisesti, ettei kyseisiä määriä voida toimittaa tarjouksessa mainituille jalostuslaitoksille asetusten (EY) N:o 1067/94 ja (EY) N:o 1491/94 2 artiklan 1 kohdan b alakohdan mukaisesti eikä Kanariansaarille.
3 Tämän asetuksen säännöksiä on sovellettava sanotun kuitenkaan rajoittamatta asetuksissa (EY) N:o 1067/94 ja (EY) N:o 1491/94 esitettyjen kyseisten määrien haltuun ottoa ja jalostusta koskevien yhteisön sääntöjen soveltamista.
2 artikla
Yhdistyneen kuningaskunnan interventioelimen hallussa olevan ja asetusten (EY) N:o 220/94, (EY) N:o 1066/94, (EY) N:o 1323/94 ja (EY) N:o 1508/94 mukaan annetun tai myydyn naudanlihan haltuun ottoa ja vientiä koskevia määräaikoja pidennetään kolmella kuukaudella.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä syyskuuta 1994.

Labels: 3
17
18